महाभारतम्-03-आरण्यकपर्व-260
कदाचन काम्यकवचवासिनः पाण्डवानुपागतेन व्यासेन युधिष्ठिरंप्रति दानप्रशंसनम् ।। 1 ।।

3-260-2 ध्यान्तः ध्यायन्तः ।।
3-260-4 द्यूतोद्भवस् द्यूतहेतोः शकुन्यादेः ।।
3-260-9 अवलोककोऽवलोकितुकामः ।।
3-260-14 नह्यनन्तं सुखं कश्चित् इति झ. पाठः ।।
3-260-16 तपसा ज्ञानेन। महद्ब्रह्म ।।
3-260-21 काले दानकाले ।।
3-260-22 अनायासं क्लेशपरिहारम्। निर्वृत्तिं सुखम्। परां मोक्षाख्याम् ।।
3-260-24 संविभक्ता अन्नादेर्विभागकर्ता। दाता धनादेः ।।
3-260-26 शुभमेवानुशेते शुभपक्षपातिनी बुद्धिर्यस्य। कालधर्मेण मरणेन ।।
3-260-27 दानजानां धर्माणाम्। तपसः कायक्लेशकृतस्य कृच्छादेः। एत रयोर्मध्ये प्रेत्य मृत्वा किं बहुगुणं किं परलोके श्रेष्ठमित्यर्थः ।।
3-260-31 दुःखार्जितस्य धनस्येति शेषः। मतं श्रेष्ठत्वेन ।।
3-260-38 द्रोणो मानविशेषस्तन्मिता व्रीहयस्तेषां दानात् ।।

महाभारतम्/आरण्यकपर्व